b'\n_START_ARTICLE_\nN.W.A.\n_START_SECTION_\nPovijest grupe\n_START_PARAGRAPH_\nSastav je osnovan u najnesigurnijem gradu u Sjedinjenim Ameri\xc4\x8dkim Dr\xc5\xbeavama, Comptonu pored Los Angelesa. Osnovao ga je 1987. biv\xc5\xa1i diler, pokojni Eazy-E (1963.-1995.) kada je osnovao producentsku ku\xc4\x87u Ruthless Records, u suradnji s Dr. Dreom i Arabian Princeom._NEWLINE_Sastav je \xc4\x8desto nosio i naziv "Najopasnija grupa na svijetu" jer su njihove pjesme zagovarale nasilje, kriminal, rasizam i protivljenje policiji, zbog \xc4\x8dega im se \xc4\x8desto sudilo. Izvo\xc4\x91a\xc4\x8di su se opravdavali time da u svojim pjesmam opisuji stvarnost i istinu o stanju na ulicama Los Angelesa. Iz su\xc4\x91enja je proiza\xc5\xa1lo, uz intervenciju FBIa, to da se na cd-ovima sa zabranjenim sadr\xc5\xbeajem morala nositi naljepnica Parental Advisory Explicit Content, koja je na ve\xc4\x87ini suvremenih albuma. _NEWLINE_Na tr\xc5\xbei\xc5\xa1te se probila s pjesmama kao "Boyz-n-the Hood" (1988.), "Panic Zone", "8Ball", i "Dopeman". Godine 1988. grupi se priklju\xc4\x8duje MC Ren. Najve\xc4\x87e kontroverze nastale su nakon izdanja njihovih najpoznatijih pjesama "Straight Outta Compton" i "Fuck tha Police"._NEWLINE_Ice Cube je 1989. napustio grupu zbog sva\xc4\x91e oko iznosa ispla\xc4\x87ivanja udjela zarade od nastupa i prodaja plo\xc4\x8da. Godinu dana kasnije izdaje samostalan album AmeriKKKa\'s Most Wanted (1990.). Album Efil4zaggin (1991.)(Niggaz4life) je bio najprodavaniji uradak i prvi hip-hop album koji je od dana objava bio na prvom mjesto chart popisa SAD-a. Iste godine Dr. Dre napu\xc5\xa1ta grupu zbog spornog ugovora i potpisuje ugovor sa Suge Knightom i njegovom producentskom ku\xc4\x87om Death Row Records.'